江湾清真寺

江湾清真寺是中华人民共和国上海市杨浦区个清真寺，来勒杨浦区政府路86号，总建筑面积2401.9平方米，地上三层，地下一层。1928年，江苏淮阴籍穆斯林杨永寿拿伊来勒通州路义兴里20号个屋里楼上改成礼拜殿。1937年淞滬會戰爆发，苏北籍穆斯林逃回老家，礼拜停脱。抗日战争胜利以後，先后来勒杨树浦路、保定路等地方开礼拜场所，叫苏北回教堂。1953年搭1956年，伊拉拿景星路个四间平房买下来造清真寺。1959年7月份，箇家清真寺帮汾州路清真寺合併，改名叫沪东清真寺。1985年，寺房整修，改名叫景星路清真寺。2003年3月7号，杨浦区区政府拿景星路清真寺易地重建。2010年6月22号，江湾清真寺来勒政府路重建。 参考